SET ปิดบวกเล็กน้อย 0.57 จุด แนะจับตารัฐบาลแถลงนโยบาย-ผลประชุมธนาคารกลางยุโรปพรุ่งนี้
SET ปิดบวกเล็กน้อย 0.57 จุด แนะจับตารัฐบาลแถลงนโยบาย-ผลประชุมธนาคารกลางยุโรปพรุ่งนี้ โดยดัชนีปิดตลาดวันนี้ ที่ระดับ 1,725.44 จุด บวก 0.57 จุด หรือ 0.03% มูลค่าการซื้อขาย 5.28 หมื่นล้านบาท 
24 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,725.44 จุด บวก 0.57 จุด หรือ 0.03% มูลค่าการซื้อขาย 5.28 หมื่นล้านบาท 
10 หุ้นดันดัชนีวันนี้

ด้านนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในกรอบแคบ วอลุ่มเทรดไม่หนาแน่น โดยดัชนีฯเคลื่อนไหวคล้ายตลาดหุ้นในภูมิภาคเอเชียที่แกว่งไซด์เวย์ทั้งในแดนบวก-ลบ ในช่วงรอความชัดเจนจากหลายปัจจัยทั้งในประเทศ และต่างประเทศ
โดยวันพรุ่งนี้มีปัจจัยที่จะต้องติดตามในเรื่องการประชุมธนาคารกลางยุโรป ,การแถลงนโยบายของรัฐบาลไทย, การทยอยประกาศผลประกอบการของบริษัทจดทะเบียน และในสัปดาห์หน้าก็จะต้องติดตามการเจรจาการค้าระหว่างสหรัฐฯ และจีน เป็นต้น
สำหรับแนวโน้มการลงทุนในวันพรุ่งนี้ (25 ก.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ โดยมีแนวรับ 1,720 จุด ส่วนแนวต้าน 1,730-1,735 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
JAS     มูลค่าการซื้อขาย  2,578.01 ล้านบาท ปิดที่    6.25 บาท ลดลง  0.05 บาท
PTT     มูลค่าการซื้อขาย  1,639.88 ล้านบาท ปิดที่   47.75 บาท ราคาไม่เปลี่ยนแปลง
TRUE    มูลค่าการซื้อขาย  1,542.21 ล้านบาท ปิดที่    6.55 บาท เพิ่มขึ้น 0.15 บาท
AOT     มูลค่าการซื้อขาย  1,427.00 ล้านบาท ปิดที่   72.25 บาท ราคาไม่เปลี่ยนแปลง
CPALL   มูลค่าการซื้อขาย  1,291.75 ล้านบาท ปิดที่   87.50 บาท ราคาไม่เปลี่ยนแปลง
 
